Solbakken 16, 4400 Kalundborg | Ejendomme | 3084440 | Nybolig Ejendomsmægler
Solbakken 16 4400 Kalundborg
Kontantpris 2.150.000 Ejerudgift pr. md.2.532
Grundstr. 1660 m²
Skøn og rolig have
Velholdt villa med en fordelagtig planløsning i Kalundborg
Er det masser af kvadratmeter, et velholdt udtryk og en skøn have, som står øverst på jeres ønskeliste? Tag et kig på denne rummelige villa i Nyrup, vest for Kalundborg, hvor I får et velindrettet hjem med masser af muligheder og en bekvem nærhed til skole, børnehave, skov og strand.
Ejendommen troner højt på den sydskrånende grund for enden af den lille stikvej på Solbakken. Den lange indkørsel afslører en flot, solgul facade med integreret garage i underetagen, som har fjernstyret port, så I kan træde tørskoede indenfor på alle tider af året. De 291 etagemeter fordeler sig over et stueplan og en anvendelig underetage, der består af et værelse med eget badeværelse og indgang samt flere disponible rum og et bryggers.
I stueplan er der ydermere tre værelser samt endnu et badeværelse og et gæstetoilet. Hele huset sikres masser af varme af luft-til-vand-varmepumpen fra Bosch, som er installeret i starten af 2019. Næste punkt på dagsordenen er Modulia-køkkenet, der er placeret i en funktionel U-form, som efterlader en fin mængde plads til en spisekrog, hvor børnene kan sidde med lektielæsningen under aftenens madlavning.
Ved siden af køkkenet finder I den store stue, der grundet foldedøren har en naturlig opdeling mellem spiseafsnit og sofaafdeling. Her er det opholdsafdelingen, som er størst, og med muligheden for at åbne op, kan I sagtens lægge hus til ved større familiearrangementer. Både fra stuen og udestuen er der en flot udsigt.
Haven er inddelt i flere etager på grunden. Fra stueplan er der udgang til en hævet terrasse, mens underetagen åbner op til et hyggeligt og komplet ugeneret udemiljø med terrasser og græsplæne, og endelig venter den resterende del af den 1.660 m2 store grund til børnenes leg.